# A V I O E H T O S O P I M U S

ASIANOSAISET **Etunimi Toiset nimet Sukunimi**

 Ht 112211-456T

 Kotikatu 1A2

 33333 Tampere

 **Etunimi Toiset nimet Sukunimi**

 Ht 113322-987K

 Kotikatu 1B3

 33333 Tampere

SOPIMUS Me allekirjoittaneet kihlakumppanit sovimme, että kummallakaan meistä ei ole avio-oikeutta toistemme omaisuuteen, omaisuuden sijaan tulleeseen omaisuuteen tai omaisuuden tuloon ja tuottoon.

Kummallakaan puolisolla ei ole avio-oikeutta toisen perintönä tai lahjana saatuun omaisuuteen tai omaisuuden tuloon tai tuottoon.

Tämä avioehtosopimus on voimassa ja koskee vain avioerotilannetta.

Tämän avioehtosopimuksen hyväksymme ja sitoudumme sitä noudattamaan.

### PAIKKA JA AIKA Tampere x päivänä zzzzkuuta 2017

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

###  Etunimi Sukunimi Etunimi Sukunimi

### TODISTAVAT \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Etunimi Sukunimi Etunimi Sukunimi

 Ammatti, Kotipaikka Ammatti, Kotipaikka

**Lue tämä info avioehtosopimuksesta ennen sopimuksen laatimista**

Avioliitossa sekä rekisteröidyssä parisuhteessa puolisoilla on lähtökohtaisesti avio-oikeus toistensa omaisuuteen. Tämä tarkoittaa sitä, että eron tai toisen puolison kuoleman jälkeen kummallakin on omaisuuden osituksessa oikeus saada puolet puolisoiden yhteenlasketun omaisuuden säästöstä. Toisin sanoen, omaisuus jaetaan tasan riippumatta siitä, kumman nimissä omaisuus on ollut. Tätä lähtökohtaa puolisot voivat muuttaa avioehtosopimuksella.

Avioehto on mahdollista laatia pätevästi kolmella eri tavalla:

1) puolisot voivat määrätä, että *kummallakaan* heistä ei ole avio-oikeutta mihinkään toisen omaisuuteen;

2) puolisot voivat määrätä, ettei *kummallakaan* ole avio-oikeutta tiettyyn toisen omaisuuteen tai

3) puolisot voivat määrätä, että *toisella osapuolella* ei ole avio-oikeutta mihinkään toisen omaisuuteen tai tiettyyn toisen omaisuuteen.

Avioehdon voi laatia sekä ennen avioliiton solmimista että avioliiton aikana. Ainoa tapa muuttaa tehtyä avioehtosopimusta on laatia uusi avioehtosopimus.

Avioehto on voimassa avioliiton päättyessä eroon tai toisen puolison kuolemaan. Tästä lähtökohdasta on mahdollista poiketa määräämällä esimerkiksi, että avioehto pätee vain avioliiton päättyessä avioeroon.

Avioehtosopimukselle on asetettu tiukat muotovaatimukset. Avioehtosopimuksen tulee ollakseen pätevä olla päivätty, allekirjoitettu sekä kahden esteettömän henkilön oikeaksi todistama. Esteettömällä tarkoitetaan henkilöä, joka ei ole alle 15-vuotias eikä lähisukulainen, entinen tai nykyinen puoliso, kihlattu tai asianosaisen ottovanhempi- tai lapsi. Todistajien tehtävä avioehdossa on vain todistaa puolisoiden allekirjoitukset aidoiksi.

Avioehtosopimus ei tule voimaan ennen kuin se on rekisteröity maistraatissa. Rekisteröintilomakkeen löydät maistraatin kotisivuilta: <https://www.maistraatti.fi/fi/Palvelut/avioehtosopimus/>.

Mikäli sinua epäilyttää valmiin mallin käyttäminen tai haluat poiketa perussopimuksesta, lakimiehemme voivat auttaa sinua sopimuksen laadinnassa myös etänä. Apua löydät osoitteesta [www.visionlaw.fi](http://www.visionlaw.fi).